02/08/2022 | Administración LocalProvincial
Deputación Provincial da Coruña
Servizo de Desenvolvemento Territorial e Medio Ambiente
Concesión definitiva de subvencións correspondentes ás axudas á contratación para a creación e ampliación do cadro de persoal de pequenas, medianas empresas e microempresas (PEL-PEMES creación/ampliación 2022)

Servizo de Desenvolvemento Territorial e Transición Ecolóxica CONCESIÓN DEFINITIVA DE SUBVENCIÓNS CORRESPONDENTES ÁS AXUDAS Á CONTRATACIÓN PARA A CREACIÓN E AMPLIACIÓN DO CADRO DE PERSOAL DE PEQUENAS, MEDIANAS EMPRESAS E MICROEMPRESAS (PEL-PEMES CREACIÓN/AMPLIACIÓN) RESOLUCIÓN Nº 2022/33554 DE DATA 27 DE XULLO DE 2022 POLA QUE SE APROBA A CONCESIÓN DEFINITIVA DE SUBVENCIÓNS CORRESPONDENTES ÁS AXUDAS Á CONTRATACIÓN PARA A CREACIÓN E AMPLIACIÓN DO CADRO DE PERSOAL DE PEQUENAS, MEDIANAS EMPRESAS E MICROEMPRESAS (PEL-PEMES CRE/AMP) Don VALENTÍN GONZÁLEZ FORMOSO, Presidente da Deputación Provincial da Coruña, Vistos o informe do Servizo de Desenvolvemento Territorial e Transición Ecolóxica e o informe do Servizo de Fiscalización. ANTECEDENTES: Primeiro.- Mediante Resolución de Presidencia, número 14834 de 23/03/2022, publicada no BOP número 59 do 28/03/2022, aprobáronse as bases reguladoras das Axudas ao mantemento do cadro de persoal de pequenas e medianas empresas e microempresas ( PEL-PEMES CRE/AMP 2022 ). Segundo.- A convocatoria foi publicada no BOP nº 65 do 05/04/2022 e o prazo de presentación de solicitudes rematou o 11/05/022. A totalidade das solicitudes concedidas foron presentadas dentro do prazo establecido na convocatoria e cumpren cos requisitos establecidos nela. Terceiro.- De acordo coa base 5 das bases xerais, por resolución nº 24131 do 19/05/2022, nomeáronse os membros do Comité Técnico de valoración, que se reuniu o día 03/06/2022, tal como figura na acta que se achega. A valoración das solicitudes fíxose de acordo cos criterios establecidos na base 8 das bases específicas das axudas, cos resultados que figuran na Acta do Comité Técnico. Cuarto.- A totalidade das solicitudes propostas para concesión con cargo a esta convocatoria considéranse correctas e axustadas aos termos e requisitos das bases do programa e as cantidades a asignar tamén se corresponden cos criterios de asignación das bases. Quinto.- Os importes asignados propostos para concesión verificouse que cumpren co recollido na base 6.2. Contía das bases específicas onde se recolle que a contía máxima a conceder para o período máximo subvencionable de 12 meses é de 15.000 euros. Se adaptaron proporcionalmente as contías naquelas solicitudes onde o importe solicitado non se adaptaba ao indicado anteriormente. Sexto.- Na partida orzamentaria 0520/24100/479 do orzamento xeral desta Deputación para o exercicio 2022 existe consignación orzamentaria para facer fronte á concesión das subvencións propostas. Vistos o informe do Servizo Desenvolvemento territorial e Transición Ecolóxica e o informe do Servizo de Fiscalización. Logo de ver os informes emitidos e en virtude das atribucións que me confire a normativa vixente RESOLVO: 1º.- Aprobar a concesión das subvencións ás entidades que se relacionan no Anexo 1, polos importes que se indican.2º.- Denegar a concesión das subvencións ás entidades que figuran no Anexo 2, polos motivos que se indican.3º.- Dispor o gasto das subvencións concedidas con cargo á seguinte aplicación orzamentaria: 0520/24100/479, fase A, referencia nº 22022005968, operación nº 220220030630, importe: 3.505.701,19 € 4º.- Publicar a presente resolución no Boletín Oficial da Provincia, co que se entenderá notificada aos interesados, de acordo co establecido no art.45 da Lei 39/2015, do procedemento administrativo común das administracións públicas. Contra a presente resolución, que pon fin á vía administrativa, pódese interpor alternativamente recurso de reposición potestativo, no prazo dun mes perante o mesmo órgano que ditou o acto, ou recurso contencioso-administrativo, perante o Xulgado do Contencioso Administrativo da Coruña ou daquel no que teña o seu domicilio o recorrente, á súa elección, no prazo de dous meses, a partir do día seguinte a aquel no que teña lugar a notificación. Se se optara por interpor o recurso de reposición potestativo non se poderá interpor recurso contencioso administrativo ata que aquel sexa resolto expresamente ou se produza a súa desestimación por silencio. Todo isto, sen prexuízo de que se exercite calquera outro recurso que se estime pertinente. ANEXO 1 - Concedidas Número de solicitudes concedidas: 381 Total concedido: 3.498.861,19 € ANEXO 2 – Denegadas Número de solicitudes descartadas: 252 A Coruña, 1 de agosto de 2022 O presidente en funcións O secretario accidental Xosé Regueira Varela Miguel Iglesias Martínez